Замок „Каштел“ во Ечки

мини|Замокот „Каштел“
**Замокот „Каштел“ (замокот „Лазар“) во Ечка**, еден од најпознатите замоци во Србија, се наоѓа во селото Ечка, Војводина, 60 километри северно од Белград и седум километри од Зрењанин. Изграден е во англиски стил во периодот од 1816 година  до 1820  година.

## Историја
На лицитација во 1781 година ја купил напуштената Ечка благородникот Лукач Лазар години и таму изградил црква и основал населба за своите поданици. На почетокот на 19 век, замокот „Каштел“ го изградил синот на Лука, Агоштон Лазар, а тој е најзаслужен за неговото отворање во август 1820 година. Франц Лист, тогаш деветгодишно момче, а подоцна и познат композитор, свирел на церемонијата на отворањето. На отворањето присуствувал и познатиот гроф Естерхази, најбогатиот и најистакнат земјопоседник во Унгарија. Имотот и замокот биле купени од грофот Феликс Орнонкур во 1870 година, по што замокот бил повторно изграден и реновиран во 1898/99 година. Денешниот изглед му бил даден кога семејството Орнонкур било на својот врв. „Каштел“ низ годините бил собиралиште на многу љубители на ловот, а таму престојувале и австроунгарскиот престолонаследник Франц Фердинанд и југословенскиот крал Александар Караѓорѓевиќ. По Втората светска војна, сопствениците емигрирале, а замокот станал државна сопственост.

## Архитектура
мини|Изгледот на замокот
Замокот е приземна зграда со комплексна основа со последователно продолжено крило во облик на латинската буква „L“. Оригиналната зграда била променета така што просторот на пространото поткровје бил приспособен за живеење. Во централниот дел на продолженото крило е изградена кула со пирамидален покрив, а во доградбата има приземен анекс со трем. Тремот се протега по целото јужно крило, а го носат двојни јонски столбови. Комплексот на замокот во Ечка е опкружен со мал парк, а порано бил амбиентална целина во која грофот Феликс Орнонкур поставил скулптура во паркот, фонтана и друг парковски мебел. Некогаш помошните објекти се оддалечени од замокот, а денес се наоѓаат надвор од комплексот. Иако е значително изменета и во внатрешноста и надворешноста, зградата на замокот во Ечка е со уникатна градба.

Замокот е прогласен за споменик на културата во 2001 година. Од 2004 година е во приватна сопственост на фирмата „Универзал“ од Белград. Со согласност на Заводот за заштита на спомениците на културата во Зрењанин, зад старото било додадено ново крило, што овозможило подобро функционирање на хотелот. Фонтаната со скулптура во средината, сместена во паркот пред замокот, е обновена во 2007 година. Оригиналната теракотна скулптура била обновена и поставена во внатрешноста на замокот, а на нејзино место била поставена бронзена реплика.

## Замокот „Каштел“ денес
По темелно реновирање, замокот „Каштел“ во голема мера е обновен и претворен во хотел. Има 38 соби и 7 апартмани, како и голем парк кој ја опкружува целата зграда, а поранешната сала за бал е претворена во ресторан. Замокот е пример за успешно ревитализиран споменик на културата.

## Галерија

Dvorac Kaštel u Ečki, 1899.jpg|Замокот Каштел во Ечка во 1899 година
Dvorac Kaštel u Ečki, 1901.jpg|Замокот Каштел во Ечка во 1901 година
Dvorac Kaštel u Ečki - krilo dvorca.jpg|Крило на замокот
Dvorac Kaštel u Ečki - fontana.jpg|Фонтана
Dvorac Kaštel u Ečki - spomenik u parku.jpg|Споменик во паркот
Statua Svetog Huberta u Kaštelu Ečka.jpg|Статуа на Свети Хуберт
Kaštel Ečka - konjušnica.jpg|Штала
Vodotoranj u Ečki.jpg|Водена кула


## Поврзано

* Список на споменици на културата во Србија

## Наводи

## Надворешни врски

Категорија:Споменици на културата Србија
Категорија:Споменици на културата во Србија